რევაზ ძოძუაშვილი

რევაზ ძოძუაშვილი (დ. 15 აპრილი, 1945, ქუთაისი, საქართველოს სსრ) — ქართველი და საბჭოთა ფეხბურთელი და ფეხბურთის მწვრთნელი. თამაშობდა მცველის პოზიციაზე. იცავდა ქუთაისის „ტორპედოს“, თბილისის „დინამოსა“ და საბჭოთა კავშირის ეროვნული ნაკრების ღირსებას. 1972 წლის ევროპის ვიცე-ჩემპიონი, 1972 წლის ზაფხულის ოლიმპიური თამაშების ბრინჯაოს პრიზიორი, 1970 წლის მექსიკის მსოფლიო ჩემპიონატის მონაწილე საბჭოთა კავშირის ნაკრების შემადგენლობაში. საბჭოთა კავშირის საერთაშორისო კლასის სპორტის ოსტატი (1972). შვიდჯერ იყო დასახელებული საბჭოთა კავშირის წლის 33 საუკეთესო ფეხბურთელის სიაში. აქედან ოთხჯერ აღიარებული იყო სსრ კავშირის წლის საუკეთესო მარჯვენა მცველად. ფეხბურთის თამაში ქუთაისში დაიწყო, მწვრთნელების — გიორგი ბზიკაძის, უშანგი სალდაძის, ბუხუტი ჩირაძის და კარლო ხურციძის ხელმძღვანელობით. 16 წლის ასაკში ქუთაისის „რიონში“ იწყებს თამაშს. შემდეგ, მწვრთნელ ჯუმბერ რუსაძის მიწვევით „იმერეთში“ გადადის, სადაც თავიდან ცენტრალური თავდამსხმელის პოზიციაზე თამაშობს. 1962 წელს მიხეილ იაკუშინის ინიციატივით თბილისის „დინამოს“ სათადარიგო შემადგენლობაში იწვევენ, თუმცა მომდევნო წელს ანდრო ჟორდანიას თხოვნით ისევ ქუთაისში ბრუნდება. 1966–67 წლების სეზონს ქუთაისის „ტორპედოს“ რიგებში თამაშობს, სადაც უმაღლესი ლიგის 67 მატჩში გამოდის მოედანზე. 1968 წლიდან თბილისის „დინამოს“ ძირითად შემადგენლობაშია. კლუბში ცხრა სეზონის განმავლობაში ასპარეზობს და უმაღლესი ლიგის 234 შეხვედრას ატარებს (4 გოლი). 1973 წელს თბილისის „დინამოს“ შემადგენლობაში საერთაშორისო ამხანაგური საფეხბურთო ტურნირის ე. წ. „კარაველას თასის“ — ტროფეო კოლომბინოს (ესპ. Trofeo Colombino de fútbol) გამარჯვებული ხდება, სადაც ტურნირის ფინალში თბილისის „დინამოელები“ ლისაბონის „ბენფიკას“ ანგარიშით 3–1 ამარცხებენ. 1969–1974 წლებში საბჭოთა კავშირის ეროვნული ნაკრების ღირსებას იცავს, რომლის შემადგენლობაში 49 შეხვედრას ატარებს. პირველად საბჭოთა კავშირის ნაკრების რიგებში 1969 წლის 20 თებერვალს, საერთაშორისო ამხანაგურ მატჩში, კოლუმბიის ეროვნული ნაკრების წინააღმდეგ გამოდის. რევაზ ძოძუაშვილმა მსოფლიო ჩემპიონატის 3 შეხვედრაში მიიღო მონაწილეობა. სათამაშო კარიერის დასრულების შემდეგ მუშაობდა სხვადასხვა კლუბებსა და ნაკრებ გუნდებში, მათ შორის იყო ლატვიისა (1998–99) და საქართველოს (2000–01) ეროვნულ ნაკრებთა მთავარი მწვრთნელი. 2014 წლის იანვრიდან ქუთაისის „ტორპედო“ ჩაიბარა, სადაც მთავარი მწვრთნელის პოსტზე ესპანელი ჟერარდ სარაგოსა შეცვალა. იმავე წლის დეკემბერში, კონტრაქტის დასრულების შემდეგ კლუბი დატოვა. გაზეთ „სარბიელის“ ინიციატივით, 1998 წელს გულშემატკივრებმა (გამოკითხვაში მონაწილეობა მიიღო 837-მა მკითხველმა) საქართველოს XX საუკუნის საუკეთესო ფეხბურთელი, მწვრთნელი და სიმბოლური ნაკრები დაასახელეს. გამოკითხვის შედეგად რევაზ ძოძუაშვილი, როგორც მოთამაშე, საქართველოს XX საუკუნის სიმბოლური ნაკრების წევრად, ხოლო როგორც მწვრთნელი, საქართველოს XX საუკუნის მეხუთე საუკეთესო მწვრთნელად დასახელდა. დინამო თბილისი საბჭოთა კავშირის ჩემპიონატი ბრინჯაოს პრიზიორი: 1969, 1971, 1972, 1976 (გ.) საბჭოთა კავშირის თასი ფინალისტი: 1970 კარაველას თასი: 1973 საბჭოთა კავშირი ევროპის საფეხბურთო ჩემპიონატი ვიცე-ჩემპიონი: 1972 ზაფხულის XX ოლიმპიური თამაშები ბრინჯაოს პრიზიორი: 1972 33 საუკეთესო №1: 1969, 1971, 1972, 1973 №2: 1968, 1970 №3: 1974 საქართველოს წლის საუკეთესო მწვრთნელი: 1994 დინამო თბილისი უმაღლესი ლიგა: 1991–92 საქართველოს თასი: 1991–92 ტორპედო ქუთაისი უმაღლესი ლიგა: 2001–02 საქართველოს თასი: 2001–02 (ფინალისტი) ოლიმპი რუსთავი უმაღლესი ლიგა: 2006–07 ბერიშვილი, ელგუჯა (2013). ქართული სპორტის ოქროს წიგნი. თბ.: პალიტრა L.  თედორაძე, ზურაბ (2002). თბილისის „დინამო“ : ციფრები, ფაქტები, კომენტარები, 1936–1989. თბ..  თედორაძე, ზურაბ (1999). თბილისის „დინამო“ ციფრებში, 1936–1989. თბ.: სტამბა–96.  კაკაბაძე, მიხეილ (1972). მეხიკო, მეხიკო. თბ.: საბჭ. საქართველო.  აკოფოვი, გარუნ (1975). ფეხბურთი—75 : (ცნობარი–კალენდარი ). თბ.: საქ. კპ ცკ-ის გამ-ბა.  აკოფოვი, გარუნ (1974). ფეხბურთი—74 : (ცნობარი–კალენდარი ). თბ.: საქ. კპ ცკ-ის გამ-ბა.  აკოფოვი, გარუნ (1972). ფეხბურთი—72 : (ცნობარი–კალენდარი ). თბ.: საქ. კპ ცკ-ის გამ-ბა.  გოდუაძე, ლაშა (2010). მსოფლიო თასის ისტორია (1930–2010). თბ.: გაზეთი „მსოფლიო სპორტი“.  Glanville, Brian (2018). The Story of the World Cup. London: Faber.  ISBN 9780571325566 Squires, David (2016). The Illustrated History of Football. Sydney: Random House.  ISBN 1780895585 Holt, Nick (2014). The Mammoth Book of the World Cup. London: Running Press Adult.  ISBN 0762452242 Witzig, Richard (2006). The Global Art of Soccer. Rio Branco: CusiBoy Publishing.  ISBN 0977-66880-0 ქართული საბჭოთა ენციკლოპედია, ტ. 11, თბ., 1987. — გვ. 280. დოლიძე, ბეჟან., „კარაველას“ რაინდები // „საქართველოს რესპუბლიკა“, 22 აგვისტო, 2013, № 160 (7287), გვ. 10. ვიკისაწყობში არის გვერდი თემაზე: რევაზ ძოძუაშვილი თბილისის „დინამოს“ ოფიციალური საიტი საქართველოს სპორტისა და ახალგაზრდობის საქმეთა სამინისტრო ↑ ის, რომ მაღალი დონის ფეხბურთი ვითამაშე, ეს ორი დიდებული ადამიანის, ორი ბრწყინვალე მწვრთნელის იური გრამატიკოპულოს და მიხეილ იაკუშინის დამსახურებაა. იხ. კარიერა ფრაზებში: რევაზ ძოძუაშვილი. ↑ საბჭოთა კავშირის წლის 33 საუკეთესო ფეხბურთელის სია ↑ Список 33 лучших футболистов сезона в СССР ↑ კარიერა ფრაზებში: რევაზ ძოძუაშვილი. ↑ კარაველას თასი. fcdinamo.ge. ↑ Trofeo Colombino de fútbol. ↑ Динамо (Тбилиси) 3–1 Бенфика (Лиссабон). fc-dynamo.ru. ↑ IX Trofeo Colombino de fútbol. dinamo-tbilisi.ru. დაარქივებულია ორიგინალიდან — 2020-01-18. ციტირების თარიღი: 2021-02-14. ↑ „კარაველას“ რაინდები. „საქართველოს რესპუბლიკა“. ↑ რევაზ ძოძუაშვილი — სანაკრებო სტატისტიკა (1969–1974) ↑ Colombia v USSR, 20 February 1969 ↑ Colombia 1–3 USSR, 20 February 1969 ↑ მსოფლიო ჩემპიონატი 1970 (სტატისტიკა) ↑ Revaz Dzodzuashvili in the World Cups ↑ 21-ე საუკუნეში ასე გუნდი ვერ აშენდება! ↑ XX საუკუნის რჩეულები. mygoals.ge. დაარქივებულია ორიგინალიდან — 2021-11-21. ციტირების თარიღი: 2022-05-08. ↑ საქართველოს ყველა დროის საუკეთესონი // „სარბიელი“, 26 დეკემბერი, 1998, № 238 (773), გვ. 6–7. ↑ Dinamo Moskva 2–1 Dinamo Tbilisi / Soviet Union Cup 1970 ↑ „დინამო“ მოსკოვი 2–1 „დინამო“ თბილისი ↑ თბილისის „დინამო“ კარაველას თასს დაეუფლა ↑ Olympic Football Tournament Munich 1972